b'\n_START_ARTICLE_\nSaturn V\n_START_PARAGRAPH_\nSaturn V (\xc2\xbbSaturn pet\xc2\xab) je bila te\xc5\xbeka ameri\xc5\xa1ka raketa nosilka ze lete s \xc4\x8dlove\xc5\xa1ko posadko na Luno. Ve\xc4\x8dinoma se je uporabljala na Luninem programu Apollo, je pa tudi vtirila v nizkozemeljsko orbito ameri\xc5\xa1ko vesoljsko postajo Skylab. NASA je med letoma 1966 in 1973 izstrelila 13 raket brez izgube \xc4\x8dlove\xc5\xa1ke posadke. Apollo 13 je sicer imel tehni\xc4\x8dne te\xc5\xbeave, ki pa niso bile povezane z raketo Saturn V._NEWLINE_Saturn V je do danes \xc5\xa1e vedno najvi\xc5\xa1ja, najte\xc5\xbeja in najmo\xc4\x8dnej\xc5\xa1a raketa, ki je uspe\xc5\xa1no delovala. Izstrelila je tudi najte\xc5\xbeji tovor v NZO. Do danes je Saturn V edina raketa, ki je izstrelila \xc4\x8dlove\xc5\xa1ko posadko izven NZO. Leti na Luno so potekali med decembrom 1968 in 1972, vsega je sodelovalo 24 astronavtov (trije po dvakrat), ki so leteli okrog Lune, 12 od njih je pristalo na Luni._NEWLINE_Raketa Saturn V je bila najve\xc4\x8dja v dru\xc5\xbeini raket Saturn. Glavni direktor programa je bil Wernher von Braun, pomagal mu je tudi Arthur Rudolph. Raketo so zasnovali v Marshall Space Flight Center v kraju Huntsville, Alabama. Pri zasnovi so sodelovala podjetja kot so Boeing, North American, Douglas Aircraft Company, in IBM. Von Braunov dizajn je bil baziran na balisti\xc4\x8dnih raketah iz 2. Svetovne vojne A-10, A-11 in A-12._NEWLINE_Razmi\xc5\xa1lajli so tudi o ve\xc4\x8d posameznih izstrelitvah v NZO, kjer bi sestavili plovilo po komponentah. Vendar so se potem odlo\xc4\x8dili za eno te\xc5\xbeko raketo, ki bi izstrelila celotno plovilo._NEWLINE_Januarja 1962 je NASA objavila na\xc4\x8drt za izgradnjo C-5. Tristopenjska raketa bi imela 5 F-1 motorjev za prvo stopnjo, 5 J-2 motorjev za drugo in en J-2 motor za tretjo stopnjo. C-5 naj bi lahko izstrelila 41 ton na Luno._NEWLINE_Pri C-5 so testirali ve\xc4\x8d komponent hkrati, kar je zmanj\xc5\xa1alo \xc5\xa1tevilo testnih iztrelitev. C-5 so izbrali za program Apollo in jo preimenovali v Saturn V.\n_START_SECTION_\nPrimerjava z drugimi te\xc5\xbekimi raketami\n_START_PARAGRAPH_\nSaturn V je bila te\xc5\xbeja, vi\xc5\xa1ja in z ve\xc4\x8djo kapaciteto tovora kot sovjetska N-1. N-1 pa je imela ve\xc4\x8dji potisk in ve\xc4\x8dji premer prve stopnje. N-1 je imela \xc5\xa1tiri neuspe\xc5\xa1ne poskuse izstrelitev, preden so program preklicali. Pri N-1 so uporabili kar 30 motorjev NK-15 za prvo stopnjo (najmo\xc4\x8denj\xc5\xa1a prva stopnja kadarkoli zgrajena), v primerjavi s 5 nmotorji F-1 na Saturnu V. NK-15 so eni izmed motorjev z najve\xc4\x8djim razmerjem potisk/te\xc5\xbea in so imeli tudi vi\xc5\xa1ji specifi\xc4\x8dni impulz (330 sekund) v primerjavi s F-1 (260 sekund). Saturn V je lahko deloval tudi z nedelujo\xc4\x8dim motorjem, prav tako N-1, vendar je bil problem, ker je eksplozija motorja lahko po\xc5\xa1kodovala raketo (N-1)._NEWLINE_Saturn V je imel potisk 7 891 000 funtov (35,10 MN) in kapaciteto 118 ton v NZO. N-1 pa 9 900 000 funtov (44 MN). Nobeno drugo operativna raketa ni po vi\xc5\xa1ini, te\xc5\xbei in kapaciteti preseglo Saturna V. Najbolj se pribli\xc5\xbeata Space Shuttle in sovjetska Energija. Space Shuttle ima potisk 6 800 000 funtov (30,1 MN) in lahko vtiri 28,8 ton v orbito. \xc4\x8ce pa se\xc5\xa1tejemo maso raketoplana in tovora dobimo 112 ton. Apollo 15 je imel maso S-IVB tretje stopnje 140 976 kilogramov._NEWLINE_Energija je imela potisk 7 900 000 funtov (35.1 MN), skoraj isto kot Saturn V. Mo\xc4\x8dnej\xc5\xa1a verzija "Vulkan" bi bila precej mo\xc4\x8dnej\xc5\xa1a od Saturn V z potiskom 10 000 000 futnov (46MN) in tovorom 175 ton v NZO. Bolj mo\xc4\x8denj\xc5\xa1a verzija Saturna V bi imela okrog 18% ve\xc4\x8d potiska in 137,25 ton v NZO. NASA je \xc5\xa1tudirala ve\xc4\x8djo verzijo Saturn C-8 in raketo Nova, vendar se to ni zgodilo._NEWLINE_Motorji F-1 so sicer najmo\xc4\x8dnej\xc5\xa1i motorji na teko\xc4\x8da goriva z eno potisno \xc5\xa1obo (potisk 1 522 000 funtov - 6,77 MN), najve\xc4\x8dji motor na teko\xc4\x8de gorivo je sicer RD-170 (potisk 1 773 000 funtov 7,887 MN ) s \xc5\xa1tirimi potisnimi \xc5\xa1obami na te\xc5\xbeki raketi Energija. Najmo\xc4\x8dnej\xc5\xa1i raketni motor pa je trdogorivni Space Shuttle Solid Rocket Booster (potisk 2 800 000 funtov - 12 MN)._NEWLINE_NASA naj bi \xc5\xa1e vedno hranila na\xc4\x8drte za Saturn V, vendar najverjetneje ne bo pri\xc5\xa1lo do ponovne izgradnje. Nova plovila bodo najverjetneje bazirana na tehnologiji Space Shuttle.'